کوئٹہ: ترجمان حکومت بلوچستان گودی فرح عظیم شاہ پارینے کہ وزیر اعلیٰ بلوچستان میر عبدالقدوس بزنجو نا کنڈآن کوآرڈینیٹر آتا تقرری نا مسخت جتا جتا علاقہ غاتیٹی ہنسا اُلس ویل و غاو تے بننگ و اوفتے وزیر اعلیٰ اسکان سر کننگ ءِ۔ کوآرڈینیٹر آتا تقرری اعزازی ءِ، ہچ ءُ آسراتی اس اف تا۔ ترجمان صوبائی حکومت پارینے کہ اُلس غلط پروپیگنڈ تے بنپ کوآرڈینیٹر آتا تقرری وزیراعلیٰ بلوچستان نا وژن خوشحال بلوچستان نا کنڈآن اسہ اہم ءُ گام اسے ہراڑان اُلس و حکومت نا نیام اٹ رابطہ غاک پین سوگو مریرہ و ویل آتے جوان ایسر کننگ کن گام گیج کننگک۔ داکان بیدس ترجمان حکومت بلوچستان گودی فرح عظیم شاہ پارینے کہ ریکوڈک ڈٹ نہ بیرہ بلوچستان وخت اس کہ مچ آ پاکستان کن شونداری و شونہالی نا کن جوان مریک۔ دا تاریخی معاہدہ آن اُلس نا راجی و زرگزرانی شونداری نا کسر تے ملرہ۔ ریکوڈک ڈٹ آن ہشت ارب ڈالر نا سرمایہ کاری تون اوار اوار ہشت ہزار آن زیات ملازمت آتا وارخواہی ودی مریرہ۔
(خ ن)
